TWPC ลงนามความร่วมมือ “โครงการไทยวาเกษตรยั่งยืน”
TWPC ลงนามความร่วมมือ “โครงการไทยวาเกษตรยั่งยืน” ณ โรงเรียนแม่จะเราวิทยาคม อ.แม่ระมาด จ.ตาก เมื่อเร็ว ๆ นี้
11 ธ.ค. 2562

 บริษัท ไทยวา จำกัด (มหาชน) หรือ TWPC ร่วมกับ บริษัทคนกล้าคืนถิ่น (วิสาหกิจเพื่อสังคม) จำกัด ร่วมด้วย บริษัท อิน-เทค แวลิ่ว จำกัด และ โรงเรียนแม่จะเราวิทยาคม อ.แม่ระมาด จ.ตาก จัดพิธีลงนามบันทึกข้อตกลงความร่วมมือ (MOU) โครงการ “ไทยวาเกษตรยั่งยืน” เพื่อปลูกจิตสำนึกให้เยาวชนรุ่นใหม่รักเกษตรกรรมและเข้าใจการทำเกษตรแบบผสมผสานตามรอยพระราชดำริของในหลวงรัชกาลที่ 9 ซึ่งเป็นต้นแบบให้กับเกษตรกรในชุมชนได้นำไปพัฒนาพื้นที่เพาะปลูก และสร้างเกษตรกรที่มีศักยภาพกลับคืนสู่ชุมชน
โดยมี อรอนงค์ วิชชุชาญ Chief Financial Officer TWPC พร้อมด้วย ขวัญชัย นันต๊ะ ผู้อำนวยการโรงเรียนแม่จะเราวิทยาคม ร่วมลงนาม โดยมีสมาน เมืองแก้ว ปลัดอาวุโส รักษาราชการแทนนายอำเภอแม่ระมาด รวมทั้ง หัสดิน สถานันท์ รองนายกเทศมนตรี ตำบลแม่จะเรา พร้อมทั้ง ภาณุภัตริย์ สูรยเสนีย์ นายกสมาคมกำนัน ผู้ใหญ่บ้านจังหวัดตาก พร้อมด้วยส่วนราชการที่เกี่ยวข้อง เป็นสักขีพยานและร่วมแสดงความยินดี ณ โรงเรียนแม่จะเราวิทยาคม อ.แม่ระมาด จ.ตาก เมื่อเร็ว ๆ นี้